text: Беларусь і Польшча абмеркавалі пастаўкі энергарэсурсаў
  20.03.2020 / 19:02 4
  Міністр замежных спраў Беларусі Уладзімір Макей падчас відэаканферэнцыі з міністрам замежных спраў Польшчы Яцэкам Чапутовічам і ўпаўнаважаным польскага ўрада па пытаннях стратэгічнай энергетычнай інфраструктуры Пятром Наімскім абмеркаваў тэму паставак энергарэсурсаў, перадае карэспандэнт БелТА.
  «Мы абмяркоўвалі ў адпаведнасці з устаноўкамі кіраўніка дзяржавы пытанні дыверсіфікацыі паставак энергарэсурсаў з удзелам польскага боку», — сказаў Уладзімір Макей.
  Паводле яго слоў, гаворка ішла пра канкрэтныя праекты. У бакоў ёсць разуменне, што неабходна рухацца далей. «Вынікі могуць быць у найбліжэйшы час», — заявіў міністр.
  20.03.2020 / 21:38
  Можно подумать, что поляки добывают нефть и газ. Что они могут предложить кроме спекулятивной схемы.